26/01/2018 | Administración LocalMunicipal
Ferrol
Cultura
Anuncio das bases que rexerán a participación na Festa das Pepitas 2018 do Concello de Ferrol

1.- Os /as compoñentes das agrupacións non poderán ter un número inferior a vinte e cinco.2.- Os seus compoñentes deberán vestir o traxe tradicional para esta festa (capa, camisa, lazo ou semellante, bufanda e cintas ou escarapelas na capa) 3.- A música das Pepitas ten un timbre característico que é o resultado que lle dá o conxunto dos instrumentos de corda que acompañan ás voces dos (roldadores/roldadoras), guitarras, laúdes, mandolinas e bandurras. Co fin de que este timbre característico siga perdurando, as roldas participantes terán necesariamente que estar configuradas con estes instrumentos, aínda que poderían complementarse con outros de apoio, como violíns, frautas, acordeóns, etc.4.- As roldas interpretarán obrigatoriamente un pasacalles, un valse e una danza, que poderán ser obras inéditas ou ben temas recuperados do antigo “Cancioneiro das Pepitas”. Nas partituras indicaranse os nomes dos autores da música e da letra así como a data destas. En caso de ser recuperados só os textos para poñerlle unha nova música, non poderá modificarse o título primitivo da súa composición nin a data, pero si se poderá engadir a nova data e o nome do novo autor da música. Ás agrupacións que non cumpran con este punto na súa totalidade, seranlles devoltas as partituras e daráselles un prazo non superior a 5 días naturais para rectificalas. En caso de que non o fixesen no prazo indicado non poderán participar na Festa das Pepitas ese ano.5.- As roldas participantes comprométense a entregar no Departamento de Festas (no momento da inscrición) as partituras dos temas que vaian interpretar co obxecto de ser supervisadas por persoal cualificado, que verificará se cumpren cos requisitos antes indicados.6.- O prazo de inscrición será de dez días naturais dende o seguinte á publicación destas bases no BOP.7.- As roldas participantes comprométense a acatar as normas que estableza o comité organizador, o que estará formado por: Presidente: concelleiro delegado de Festas Vogais: - Agrupación Artística Ferrolana Añoranzas - Círculo Mercantil e Industrial Club de Campo de Ferrol - Agrupación Artística Ferrolana Bohemios - Asociación Cultural Rondalla Sonídos del Alba En ningún caso as agrupacións ou roldas de fóra de Ferrol poderá ser superior a catro.8.- Coa finalidade de que a festa musical do Día das Pepitas gañe en calidade cada ano o Comité organizador terá a posibilidade de negar a participación dalgunha das agrupacións que, segundo o seu criterio, non achegue o nivel musical axeitado.9.- Establécese unha homenaxe as persoas das entidades do Concello de Ferrol, con vinte e cinco anos ou máis de dedicación á Festa das Pepitas. Para os efectos, o Comité organizador nomeará cada ano, despois de examinadas as propostas das agrupacións, as persoas homenaxeadas que, en ningún caso, superará un número de tres. Como se trata de premiar os anos de dedicación á festa musical ferrolá por excelencia, podería darse o caso de que os homenaxeados pertenzan todos á mesma entidade.10.- As agrupacións convidadas percibirán 1.000.- € e as agrupacións locais (que son as que forman parte do comité organizador) 2.800.-€, polas súas actuacións na noite anterior ao Día das Pepitas.11.- As presentes Bases serán publicadas no BOP e poderanse consultar no páxina web do concello así como a folla de inscrición. Ferrol, 18 de xaneiro de 2018 O concelleiro delegado de Cultura e Educación, Universidade, Deportes, Turismi e Festas, Jesús Basterrechea López Ferrol,